[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.10.2007

KOM(2007) 599 endelig

MEDDELELSE FRA KOMMISSIONEN

DEN EUROPÆISKE UDVIKLINGSFOND (EUF) Overslag over forpligtelser, betalinger og bidrag, der skal indbetales af medlemsstaterne for regnskabsårene 2007 og 2008 Overslag over forpligtelser og betalinger for perioden 2009-2012

MEDDELELSE FRA KOMMISSIONEN

DEN EUROPÆISKE UDVIKLINGSFOND (EUF)Overslag over forpligtelser, betalinger og bidrag, der skal indbetales af medlemsstaterne for regnskabsårene 2007 og 2008Overslag over forpligtelser og betalinger for perioden 2009-2012

Indledning

Kommissionen udarbejder hvert år denne meddelelse til Rådet på grundlag af artikel 8 i finansforordningen for 9. EUF (Den Europæiske Udviklingsfond)[1]. Formålet med meddelelsen er at præsentere et overslag over forpligtelser og betalinger i det indeværende (2007) og det følgende regnskabsår (2008) og give en forfaldsplan for indkaldelsen af bidrag under hensyntagen til Den Europæiske Investeringsbanks (EIB) overslag. I overensstemmelse med artikel 8 i finansforordningen indeholder meddelelsen desuden overslag over forpligtelser og betalinger for de følgende fire år (2009-2012).

Siden 9. EUF trådte i kraft i 2003, har medlemsstaterne indbetalt bidragene direkte til EIB for de instrumenter under 9. EUF, som banken forvalter (investeringsfacilitet og rentegodtgørelse), mens bidragene til de gamle instrumenter, som forvaltes af EIB (risikokapital og rentegodtgørelse), stadig går gennem Kommissionens finansforvaltning. I meddelelsen skelnes der således skarpt mellem betalingerne fra EIB under 9. EUF og de betalinger, der foretages af Kommissionen (inkl. betalingerne til de gamle instrumenter, som forvaltes af EIB).

I overensstemmelse med Rådets og Kommissionens fælles erklæring i forbindelse med vedtagelsen af finansforordningen for 9. EUF består denne meddelelse hovedsagelig af skemaer og forklaringer, som fremmer den rette forståelse heraf.

Nedenstående figur giver et overblik over udviklingen i forpligtelser og betalinger (Kommissionen[2] og EIB). Den viser klart tendensen til stigende betalinger fra 2000.

[pic]

-- forpligtelser ― betalinger

1. Overslag over forpligtelser og betalinger for 2007 og 2008

Kommissionen og EIB har ajourført deres overslag over forpligtelser og betalinger for de enkelte AVS[3]- og OLT-lande[4] for regnskabsårene 2007 og 2008.

Man har specielt været opmærksom på skønnet over betalingerne, og dette af to grunde: Dels for at hjælpe medlemsstaterne med at afsætte mere nøjagtige beløb på det nationale budget, dels for at sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

I bilag 1 og 2 vises de nye skøn for forpligtelser og betalinger i 2007 og 2008 og sammenligner dem med tallene i meddelelsen fra juni 2007.

Hvad angår forpligtelserne, er beløbet for 2007 (3 450 mio. EUR) i overensstemmelse med Kommissionens ønske om at udnytte hele den disponible tildeling under 9. EUF (inkl. restbeløbene fra de tidligere EUF). Det er særdeles vanskeligt for Kommissionen og EIB at fastsætte et beløb for 2008. Forpligtelsernes størrelse afhænger af, hvornår 10. EUF træder i kraft. Kommissionen og EIB har derfor ikke fremlagt nogen beløbsstørrelse i dette dokument. Yderligere oplysninger kan findes i bilag I nedenfor.

Hvad angår betalingerne for 2007, har Kommissionen foretaget en mindre nedjustering af sit overslag. Dette skyldes især situationen i Den Demokratiske Republik Congo, som har medført forsinket udbetaling af anden rate fra instrumentet for SFFL (stærkt forgældede fattige lande) på 100 mio. EUR samt overførsel af visse mindre hastende udgifter med henblik på at mindske tredje rate af bidragene for 2007 mest muligt. Hvad angår forpligtelserne, har Kommissionen og EIB endnu ikke for 2008 angivet beløb for 10. EUF (jf. bemærkningerne i bilag 2).

I overensstemmelse med artikel 8 i finansforordningen for 9. EUF vil disse overslag blive revideret i meddelelsen af juni 2008.

2. INDKALDELSE AF BIDRAG I 2007 OG 2008

Bilag 3 viser den finansielle situation i de to år og navnlig de årlige beløb for de bidrag, som medlemsstaterne skal betale til finansiering af EUF.

Der gøres opmærksom på, at to typer foranstaltninger ikke kræver supplerende finansielle ressourcer fra medlemsstaterne. Betalingerne hertil er derfor ikke medtaget i tabellen. Det drejer sig dels om Stabex-instrumentet, hvortil medlemsstaterne allerede har indbetalt alle de nødvendige midler, og dels om den del af fredsfaciliteten, der finansieres ved frivillige bidrag fra medlemsstaterne.

For 2007 foreslår Kommissionen, at Rådet bevilger en tredje rate på 325 mio. EUR. Dermed overskrides det årlige beløb, som Rådet besluttede i december 2006, med 135 mio. EUR (sammenholdt med en overskridelse på 295 mio. EUR, som var blevet bekendtgjort i foråret). Hvad angår den investeringsfacilitet, som EIB administrerer, gælder det, at det på grund af væsentlige tilbageførsler og ændring af administrationsaftalen mellem EIB og Kommissionen, der fra 2007 gør det muligt at anvende disse tilbageførsler, bør være muligt at holde sig inden for den bidragsramme for 2007, som Rådet fastsatte i december 2006.

For 2008 tages der i de rater, som Kommissionen og EIB har fremlagt, endnu ikke hensyn til de beløb, der kræves til 10. EUF . I lighed med forpligtelser og betalinger kan alle overslag vise sig at være forkerte. Derudover gælder det, at ikrafttrædelsen i begyndelsen af 2008 ikke forventes at føre til større behov for første rate i 2008, som er den eneste rate, der skal besluttes i de kommende måneder. Det er kun anden og tredje rate, der eventuelt skal forhøjes for at tage hensyn til konsekvenserne af 10. EUF (jf. bemærkningerne nederst i bilag 3).

Kommissionen vil også gerne gøre opmærksom på følgende: Hvis Rådets afgørelse om tredje rate i 2007 fortsat ligger under de 325 mio. EUR, der er ansøgt om, bør første rate i 2008 forhøjes tilsvarende. Ellers vil EUF stå over for en afbrydelse af betalingerne i juni/juli 2008, mens der ventes på indbetaling af anden rate fra medlemsstaterne.

Som fastlagt i finansforordningen for 9. EUF vil Kommissionen og EIB fremlægge et nyt overslag for anden og tredje rate af bidragene inden for meddelelserne i juli og oktober 2008.

3. FREMTIDEN (2009-2012)

Der gøres opmærksom på, at der er en ret høj fejlmargen for overslag på mellemlang sigt. Tallene nedenfor bør derfor fortolkes med stor forsigtighed.

Overslag over forpligtelser og betalinger for EUF (*) 2009 til 2012

i mio. EUR

2009 | 2010 | 2011 | 2012 |

Forpligtelser |

Kommissionen | 3750 | 3750 | 3750 | 3750 |

EIB | 500 | 530 | 600 | 650 |

I alt | 4250 | 4280 | 4350 | 4400 |

Betaling |

Kommissionen | 3075 | 3325 | 3450 | 3500 |

EIB | 430 | 470 | 500 | 510 |

I alt | 3505 | 3795 | 3950 | 4010 |

* : herunder 10. EUF

BILAG 1 - Forpligtelser og betalinger - overslag for 2007 og 2008 ( mio. EUR )

[pic]

BILAG 2 - betalinger - overslag for 2007 og 2008 (mio. EUR)

[pic]

BILAG 3

Overslag over den finansielle situation i 2007 og 2008 - eksklusive Stabex og fredsfaciliteten, som finansieres ved frivillige bidrag (*) (mio. EUR)

[pic]

BILAG 4 - Bidrag til EUF for 2007 pr. medlemsstat (i EUR)

[pic]

BILAG 5 - Bidrag til EUF for 2008 pr. medlemsstat (i EUR)

[pic]

[1] EUT L 83 af 1.4.2003, s. 1.

[2] De forpligtelses- og betalingsbeløb, der er angivet for Kommissionen i denne meddelelse, er «bruttobeløb», dvs. uden fradrag af henholdsvis frigjorte og inddrevne beløb.

[3] Landene i Afrika, Vestindien og Stillehavet.

[4] Oversøiske lande og territorier.